[pic] | KUMMISSJONI TAL-KOMUNITAJIET EWROPEJ |

Brussel 12.1.2005

KUMM(2005) 2 finali

Proposta għal

REGOLAMENT TAL-KUNSILL

li jemenda l-Anness I tar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni

(preżentata mill-Kummissjoni)

MEMORANDUM TA’ SPJEGAZZJONI

1. Il-konverġenza tat-teknoloġija ta’ l-informazzjoni, l-elettronika tal-konsum u l-industrija tat-telekomunikazzjoni u teknoloġiji ġodda ħolqot sfidi fil-klassifikazzjoni ta’ prodotti ġodda, b’mod partikolari dawk tal-Kapitoli 84, 85, u 90 tat-Tariffa Doganali Komuni (TDK), u t-trattament tat-tariffi tagħhom.

2. Sfida reċenti hija l-klassifikazzjoni tal- video monitors . L-intestatura 8528 fit-TDK jkopri aktar minn sempliċi settijiet tat-televixin. Barra minn hekk huwa t-titolu prinċipali għall- video monitors . Il-klassifikazzjoni taħt titolu ieħor, per eżempju taħt it-titoli 8471 u 8531, titlob li ċerti kondizzjonijiet, ibbażati fuq data oġġettiva u kwantifikabbli, jiġu sodisfatti. Fl-industrija taż-żminijiet ta’ llum, sew jekk dik ta’ l-IT sew ta’ l-elettronika tal-konsum, biex tipproduċi monitor s għal ħafna użi, qed isir impossibbli tiddetermina, billi tirreferi għall-karatteristiċi tekniċi sempliċi, l-iskop prinċipali ta' monitor partikolari. Din hija tendenza magħrufa mas-servizzi tal-Kummissjoni, il-biċċa l-kbira ta’ Istati Membri u l-Federazzjoni Ewropea rilevanti, l-EICTA. Għalhekk, il-biċċa l-kbira tal- video monitors (barra dawk tat-tubu bir-raġġi katodiċi) x’aktarx li jiġu kklasifikati fit-titolu 8528 taħt wieħed mill-kodiċi assoċjat ma’ rata ta’ dazju ta’ 14%, anki f’dawk il-każijiet fejn il- monitor s huma fil-fatt importati flimkien mal-kompjuters personali. jew użati wara li jiġu importati

3. L-impenji dwar it-tariffi li għandha l-Komunità mal-WTO huma marbuta ma’ titoli speċifiċi fit-TDK. Il-Ftehim dwar it-Teknoloġija ta’ l-Informazzjoni (ITA) kien eċċezzjoni. Il-konċessjonijiet dwar it-tariffi ta’ l-ITA jidhru fl-Appendiċi A u B ta’ dan il-ftehim. L-ITA ma kienetx maħsuba biex tinkludi prodotti għall-użu mill-konsumaturi. Tabilħaqq, it-test ta’ l-Appendiċi A u B ta’ dan il-ftehim jirrestrinġi l-iskop tal-konċessjonijiet magħmula dwar it-tariffi. L-Appendiċi A ma ssemmiex video monitors tat-titolu 8528 21 u l-Appendiċi B tittratta biss dwar “ monitor s” tat-tip CRT u “ apparati ta’ wiri bi skrin ċatt għal prodotti li jaqgħu taħt dan il-ftehim”. Għalhekk, l-ITA ma tipprovdiex soluzzjoni ekonomika.

4. Quddiem sitwazzjoni bħal din u hi u żżomm quddiem għajnejha l-evoluzzjoni mgħaġġla tat-teknoloġija fil-qasam ta’ l-elettronika u x-xewqa li tadotta regolamenti ta’ klassifikazzjoni għall-mudelli speċifiċi kollha fis-suq, il-Kummissjoni qed tressaq il-proposta mehmuża għal Regolament tal-Kunsill li jissospendi b’mod awtonomu d-dazji (rata tad-dazju: “bla dazju”) sal-31 ta’ Diċembru 2006 għal ċerti tipi ta’ video monitors li jaqgħu fi ħdan il-kodiċi NM 8528 21 90 fit-TDK.

Proposta għal

REGOLAMENT TAL-KUNSILL

li jemenda l-Anness I tar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 ta’ dan,

Wara li kkunsidra l-proposta mill-Kummissjoni[1]

Billi:

(1) Fin-Nomenklatura Magħquda f’Anness I tar-Regolament tal-Kunsill (KEE) Nru 2658/87[2], it-titoli rilevanti għal video monitors huma 8471, 8528 u 8531.

(2) Għall-klassifikazzjoni tal- video monitors ’il barra mit-titolu 8528 teħtieġ li ċerti kondizzjonijiet jiġu sodisfatti. Il-konverġenza tat-teknoloġija ta’ l-informazzjoni, l-industriji ta’ l-elettronika ta’ konsum u teknoloġiji ġodda ħolqot sitwazzjoni fejn biex wieħed jikklassifika l- video monitors, qed isir impossibbli li tiddetermina, b’referenza għall karatteristiċi tekniċi sempliċi, l-iskop prinċipali ta’ monitor speċifiku Mill-ġurisprudenza tal-Qorti tal-Ġustizzja tal-Komunitajiet Ewropej jirriżulta li l-klassifikazzjoni ma tistax tkun ibbażata fuq l-użu attwali. Il-vera klassifikazzjoni ta' kull prodott għandha tkun ibbażata fuq data oġġettiva u kwantifikabbli. Bħalissa mhux possibbli li tistabbilixxi kriterji li jissodisfaw din il-ħtieġa mingħajr ambigwitajiet

(3) It-tagħrif kummerċjali bħalissa qed juri li l- video monitors li jużaw it-teknloġija tal-plasma jew tal-kristalli likwidi bi skrin ta’ daqs ta’ 19" jew anqas u ta’ format ta’ 4:3 jew 5:4 qed jintużaw l-aktar bħala unitajiet ta’ output ta’ magni awtomatiċi li jipproċessaw id-data. Iżda, dawn it-tipi ta’ monitor s ta’ sikwiet huma kapaċi jirriproduċu stampi video minn għejun oħra differenti mill-magni awtomatiċi li jipproċessaw id- data u għalhekk ma jissodisfawx il-kondizzjoni li jintużaw biss jew prinċipalment ma’ magni bħal dawn. Għalhekk, dawn il- monitor s mhumiex koperti mill-Ftehim dwar il-kummerċ fil-prodotti tat-teknoloġija ta’ l-informazzjoni[3], magħruf bħala “Ftehim dwar it-Teknoloġija ta’ l-Informazzjoni” (ITA), jew mill-Komunikazzjoni dwar l-implimentazzjoni tagħha, li ġew it-tnejn li huma approvati f’isem il-Komunità permezz tad-Deċiżjoni tal-Kunsill 97/359/KE ta’ l-24 ta’ Marzu 1997 li tirrigwarda l-eliminazzjoni ta’ dazji minn fuq prodotti tekonoloġiċi ta’ l-informatika.[4]

(4) Huwa fl-interess tal-Komunità li tissospendi għal kollox, għal perijodu limitat, it-tariffi awtonomi tad-dazji doganali komuni għall- video monitors li jużaw it-teknoloġija plasma jew tal-kristalli likwidi fuq skrijns tad-daqs ta’ 19" jew anqas b’format ta’ 4:3 jew 5:4 li jistgħu jiġu kklasifikati taħt il-kodiċi NM 8528.21.90.Għalhekk din il-miżura għandha tiskadi fil-31 ta’ Diċembru 2006, sakemm il-Kunsill ma jiddeċidix li jestendiha.

(5) Ir-Regolament (KEE) Nru 2658/87 għandugħalhekkjiġi emendat.

(6) Minħabba li l-emenda ntrodotta permezz ta’ dan ir-Regolament għandha tiġi applikata mill-istess data tan-Nomenklatura Magħquda għas-sena 2005, li hi stipulata fir-Regolament tal-Kummissjoni (KE) Nru 1810/2004, dan ir-Regolament għandu jidħol fis-seħħ immedjatament u japplika mill-1 ta’ Jannar 2005,

ADOTTA DAN IR-REGOLAMENT:

Artikolu 1

Fil-Kapitolu 85, Sezzjoni XVI tat-Tieni Parti, Skeda tad-Dazji Doganali, ta’ l-Anness I tar-Regolament (KEE) Nru 2658/87, it test fil-kolonna 3 għall-kodiċi NM 8528 21 90, hu sostitwit b’

“14(*)

__________________________

(*) Dazju doganali sospiż awtonomament, sal-31 ta’ Diċembru 2006, għall- video monitors bi skrijn ta’ daqs ta’ 19" jew anqas u b’format ta’ 4:3 jew 5:4 (kodiċi TARIC 8528 21 90.30)”.

Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali tal-Unjoni Ewropea .

Għandu japplika mill-1 ta’ Jannar 2005.

Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.

Magħmul fi Brussel,

Għall-Kunsill

Il-President

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within NM code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] ĠU C

[2] ĠU L 256 tat 7.9.1987, p. 1. Regolament kif emendat l-aħħar mir-Regolament tal-Kummissjoni (KE) Nru 1810/2004 (ĠU L 327 tat 30.10.2004 , p. 1).

[3] ĠU L 155 tat 12.6.1997, p. 3.

[4] ĠU L 155 tat 12.6.1997, p. 1.